ทำอย่างไรทองขาลง
ในวันศุกร์ Credit Suisse ออกข่าวอีกครั้งหนึ่งต่อมุมมองราคาทองคำ โดยวิเคราะห์ว่าราคาทองคำจะลงมาสู่ระดับ 1,100 เหรียญสหรัฐ ในระยะ 1 ปีนี้ นั่นหมายความว่าตอนนี้สถาบันการเงินใหญ่ๆ ระดับโลกมากกว่า 5 แห่ง ได้วิเคราะห์แล้วว่า ทองเป็นแนวโน้มขาลง และมีโอกาสที่จะลงต่อเนื่องไปได้ลึก
20 พ.ค. 2556

ในวันศุกร์ Credit Suisse ออกข่าวอีกครั้งหนึ่งต่อมุมมองราคาทองคำ โดยวิเคราะห์ว่าราคาทองคำจะลงมาสู่ระดับ 1,100 เหรียญสหรัฐ ในระยะ 1 ปีนี้ นั่นหมายความว่าตอนนี้สถาบันการเงินใหญ่ๆ ระดับโลกมากกว่า 5 แห่ง ได้วิเคราะห์แล้วว่า ทองเป็นแนวโน้มขาลง และมีโอกาสที่จะลงต่อเนื่องไปได้ลึก
MTS Gold ตั้งแต่เดือน ธ.ค. 2555 ว่าทองเข้าสู่แนวโน้มขาลงตั้งแต่หลุดระดับ 1,700 เหรียญสหรัฐลงมา ความชัดเจนปรากฏขึ้นเรื่อยๆ ตั้งแต่เดือน ม.ค. ก.พ. และมาสร้างความตื่นตระหนกเกิดแรงเทขายอย่างมากในช่วงสงกรานต์ที่ผ่านมา
การที่ราคาทองคำมีการเด้งกลับขึ้นเหนือระดับ 2 หมื่นบาท/บาททองคำได้ในช่วง 7 วันก่อน เป็นเพียงช่วงสั้นๆ และตอนนี้ก็ปรับตกมาใหม่ เป็นการยืนยันแนวโน้มทองที่เป็นแนวโน้มขาลง คำถามที่เข้ามามากมายมหาศาลก็คือ จะทำอย่างไรดี? เพราะถือทองที่ระดับ 2.4 หมื่นบาท/บาททองคำเป็นจำนวนมาก และประสบภาวะขาดทุน ถึงแม้ยังไม่ขาย แต่มูลค่าทรัพย์สินได้ปรับตัวลดลงมาแล้วกว่า 20% ในเวลา 5 เดือนที่ผ่านมา
ทองลงทำอย่างนี้สิ
1.ท่านที่มีทองคำอยู่ในมือ เราแนะนำให้ทำการฝากทองคำมาในระบบรับฝาก ซึ่งท่านจะไม่เสียเงินค่าฝาก และยังกลับได้ดอกเบี้ยบ้างจากการฝากด้วยซ้ำไป
2.แนะนำให้หาจังหวะและโอกาสในการขาย คือ การขายทองที่ท่านฝากเอาไว้ โดยแนะนำให้แบ่งการขายออกมาเป็น 310 ส่วน และขายตามจังหวะและโอกาสที่ราคาดีดตัวสูงขึ้น โดยให้ติดตามบทวิเคราะห์ของ MTS Gold ซึ่งจะให้ขายบริเวณแนวต้าน
3.รอจังหวะการขายในแต่ละช่วง และถ้าราคาปรับตัวลดลงมาบริเวณแนวรับก็ให้ซื้อกลับเพื่อปิดทำกำไรจากการขายไปล่วงหน้า
ท่านจะได้รับเงินคืนจากการที่ขายแพงซื้อถูก นั่นก็คือกำไรจากการลงทุนในทิศทางขาลงนั่นเอง
สรุปได้ว่า มีเพียง 3 ขั้นตอนคร่าวๆ ที่ท่านจะต้องทำ และถ้ายังงงหรือไม่มั่นใจ สามารถศึกษาเพิ่มเติมได้ในเว็บไซต์ MTS Gold หรือเข้ามาสอบถามที่สำนักงานใหญ่ดิโอลด์สยาม พลาซ่า ห้างทองแม่ทองสุกได้
MTS Gold ย้ำว่า ทองแม้เป็นทิศทางขาลง นักลงทุนก็ยังสามารถทำกำไรได้ แต่ขอให้มีการศึกษาเพิ่มเติมและการปรับเปลี่ยนแนวคิดจากรอช้อนซื้อเปลี่ยนเป็นรอทุบขายต่างหาก ขอย้ำว่านักลงทุนที่ยังไม่ได้ปฏิบัติใดๆ แล้วรอดูทองตกอย่างเดียวย่อมจะทำให้ท่านเสียโอกาสและสร้างความหงุดหงิดเมื่อเห็นราคาทองคำขยับตัวลดลงเรื่อยๆ
ทองคำที่ตกลงในขณะนี้เป็นสาเหตุจากการที่ค่าเงินดอลลาร์ปรับตัวแข็งค่าขึ้นเมื่อเทียบกับสกุลเงินยูโรและสกุลเงินเยน โดยที่ค่าเงินยูโรหลุดระดับ 1.2900 เหรียญสหรัฐ/ยูโร ลงมา ในขณะที่เยนอ่อนค่าทะลุระดับ 100 ขึ้นไป สร้างแรงกดดันให้เกิดแรงเทขายในตลาดทองคำ โดยเฉพาะอย่างยิ่งข่าวที่ตัวเลขเศรษฐกิจออกมาดีขึ้น จนทำให้การประชุมเฟดเริ่มมีสัญญาณการบ่งบอกถึงความน่าจะเป็นที่จะมีการหยุดมาตรการ QE ลง นอกจากนี้จะเห็นได้ว่าแรงเทขายของ SPDR ที่มีอยู่อย่างสม่ำเสมอก็เป็นตัวสร้างแรงกดดันราคาทองคำอย่างต่อเนื่อง แม้ตลาดจะมีแรงเข้าซื้ออย่างหนาแน่นจากประเทศจีน หรืออินเดีย เพื่อยันการตกในช่วงที่ผ่านมา โดยที่ในงวดนี้จะเห็นได้ว่าแรงขายชนะแรงซื้ออย่างชัดเจน
การที่ราคาทองคำหลุดระดับ 1,400 เหรียญสหรัฐลงมา ยังยืนยันขาลง โดยที่แนวรับถัดไปจะอยู่ที่ระดับ 1,350 เหรียญสหรัฐ และ 1,330 เหรียญสหรัฐ ตามลำดับ ราคามีโอกาสเด้งขึ้นได้บ้างแต่ไม่เกิน 1,380 เหรียญสหรัฐ คำแนะนำจึงยังเป็นลักษณะการลงทุนในทิศทางขาลงเพื่อทำกำไร และแนะนำให้เปิด Short